
Nr. 521, datë 13.6.2013

Për kalimin në përgjegjësi administrimi, nga Ministria e Mbrojtjes te Ministria e Punëve Publike dhe Transportit, për Entin Kombëtar të banesave, të ish-objektit të ushtrisë, prona nr. 103, ish-reparti ushtarak nr. 3400 (bateria A.K.A. Qesarak), Tiranë

Në mbështetje të nenit 100 të Kushtetutës, të neneve 8, 10 e 13 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, të ligjit nr. 9321, datë 25.11.2004 “Për privatizimin e banesave dhe objekteve, të kthyera në banesa me fondet e shoqërive dhe ndërmarrjeve shtetërore” dhe të ligjit nr. 9232, datë 13.5.2004 “Për programet sociale për strehimin e banorëve të zonave urbane”, të ndryshuar, me propozimin e Ministrit të Brendshëm dhe Ministrit të Mbrojtjes, Këshilli i Ministrave

Vendosi:

1. Kalimin në përgjegjësi administrimi, nga Ministria e Mbrojtjes te Ministria e Punëve Publike dhe Transportit, për Entin Kombëtar të Banesave, të ish-objektit reparti ushtarak nr. 3400 (bateria A.K.A., Qesarak), Tiranë, prona nr. 103, e përbërë nga objektet nr. 1, nr. 2, nr. 3, nr. 4, nr. 5, nr. 6, nr. 7, nr. 8 dhe nr. 9, sipas planvendosjes dhe planimetrive të objekteve bashkëlidhur, me qëllim privatizimin në favor të banorëve të cilët banojnë në këto godina, sipas listës që i bashkëlidhet këtij vendimi.
2. Ngarkohet Enti Kombëtar i Banesave që, pas kalimit në përgjegjësi administrimi, të lidhë kontratat e privatizimit me banorët, sipas listës që i bashkëlidhet këtij vendimi dhe sipas kushteve të privatizimit, të përcaktuara me udhëzim të Ministrit të Punëve Publike dhe Transportit.
3. Ngarkohen Ministri i Punëve Publike dhe Transportit, Ministri i Brendshëm, Ministri i Mbrojtjes, Kryeregjistruesi i Pasurive të Paluajtshme të Republikës së Shqipërisë dhe Enti Kombëtar i Banesave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri 
Sali Berisha


Lista e banorëve që banojnë në pronën nr. 103, ish-reparti ushtarak nr. 3400 (bateria A.K.A) Qesarak, Tiranë
Objektet: nr. 1, nr. 2, nr. 3, nr. 4, nr. 5, nr. 6, nr. 7, nr. 8 dhe nr. 9

	Nr.
	Emër
	Mbiemër

	1
	Bujar
	Ahmeti

	2
	Gani
	Halili

	3
	Sabedin
	Kurti

	4
	Selim
	Metra

	5
	Ermir
	Beqiri

	6
	Ardian
	Saliasi

	7
	Nurie
	Memia

	8
	Hysni
	Gjergji

	9
	Ferit
	Ndregjoni

	10
	Zef
	Gjikolaj

	11
	Arjan
	Lusha

	12
	Meleq
	Fifo

	13
	Myrteza
	Paja

	14
	Agim
	Thanasi

	15
	Jak
	Smaci

	16
	Ali
	Cela

	17
	Isuf
	Lusha

	18
	Bujar
	Allkaj

